recursal/SuperWikiNEXT-32B huggingface dataset:
Иконата *Четириесет Севастијски војници - маченици*
Иконата **Четириесет Севастијски војници - маченици** потекнува од 11 век. Сликана е со темпeра на платно, а основната подлога е штица. Димензиите и се 44 x 33 cm. Првобитно била изложена во црквата Богородица Перивлептос (Св. Климент) во Охрид. Денеска се наоѓа во Галеријата на икони, Охрид.

Состојба
--------

Оштетена е на повеќе места. Грундот, заедно со боениот слој, отпаднал, при што наполно се уништени неколку глави на мачениците, а еден број се тешко оштетени.

Рамката е многу оштетена. Во сегментот небо, наполно е оштетена фигурата на Исус Христос. Сигнатурата е делумно оштетена.

Иконографија
------------

Покрај порочуената мозаична икона "Четириесет маченици" од Думбартон Оакс, датирана во 14 век, и една истовремена, непубликувана икона од Хиландар, охридската е најстар примерок од овој вид. Во фреско-сликарството во Македонија оваа композиција е насликана во следниве цркви: Св. Софија, Охрид и Св. Леонтие, Водоча, во периодот на XI век. Подоцна, оваа тема е сликана во црквата Св. Архангел Михаил на манастирот посветен на пустиножителот Гаврило Лесновски во с. Лесново - Злетовско. Се среќава и во сликарството на Жича и Дечани, како и во други цркви. Познати се минијатурите во Британскиот музеј и од Московската синодална библиотека, како и иконите во слонова коска од Берлин и Петроград.

Потекло
-------

Не е познато од која охридска црква потекнува оваа икона. Може да се претпостави дека таа биле изработена за црквата Св. Софија во Охрид. Меѓутоа, стилската анализа покажува дека не се работи за рака на зограф што работел на живописот на оваат катедрална црква.

Конзервација
------------

Конзервацијата е извршена во лабораторијата на Републичкиот завод за заштита на спомениците на културата - Скопје.

Надворешни врски
----------------

* ЧЕТИРИЕСЕТ СЕВАСТИЈСКИ ВОЈНИЦИ - МАЧЕНИЦИ Архивирано на 23 јуни 2007 г.
**Четириесет и втората дивизија на НОВЈ** (делувала во периодот од 1944 до 1945) била воена единица формирана на 7 септември 1944 г. во селото Лисиче, Велешко. Во нејзиниот формациски состав влегле третата, осмата и Дванаесетта македонска бригада. Од 6 декември 1944 година до 9 јануари 1945 година во нејзиниот состав била Четиринаесетта македонска ударна бригада, од 9 јануари 1945 година влегла Седма албанска бригада, и од 18 февруари 1945 година влегла Првата македонска артилериска бригада. Во втората половина на ноември дивизијата имала 4.136 борци и старешини. Од средината на октомври 1944 г. дивизијата влегла во составот на Шеснаесетти корпус на НОВЈ.

Команден состав
---------------

Командниот состав на дивизијата го сочинувале:

* Коста Јашмаков, командант до 6 декември 1944 година
* Миливоје Грозданиќ, командант од 6 декември 1944 година

Политички комесари биле:

* Боро Чаушев - Странџата, политички комесар
* Јонче Фотевски, политички комесар
* Раде Гогов - Црноречки, политички комесар од 6 декември 1944 година
* Бено Русо, политички комесар од 6 јануари 1945 година

Борбени дејства
---------------

Борци на 42-та дивизија во слободно Скопје, ноември 1944
Дивизијата дејствувала на поширокото подрачје на Скопје, главно на комуникациите кон Велес. Дејствувала и по комуникацијата Скопје–Тетово против германските и балистичките сили. Во рамките на овие операции, на 1 ноември 1944 година била нападната железничката станица во Драчево, општината во село Батинци, а на 2 ноември 1944 година, селото Зелениково. На 8 ноември 1944 година, нејзините борци имале жесток судар со Германците во пределот на Карлијак, како и кај с. Глумово, с. Шишево и Гргурница. Нејзините единици на 9 ноември 1944 г. го ослободиле Велес, а потоа учествувале и во ослободувањето на Скопје на 13 ноември 1944 г.

по заповед на штабот на Шеснаесеттиот корпус, при оваа дивизија се одржал курс за воени раководители, кој го водел Кирил Хаџи Костовски. Курсот го посетувале 15 одбрани борци од секоја бригада на оваа дивизија.

Во декември 1944 г. дел од нејзините единици се борела на Косово. Во почетокот на јануари 1945 г. во нејзиниот состав влегле третата и 16 македонска и Четврта македонска албанска бригада и Прва артилериска бригада, а потоа влегла во составот на Петнаесетти корпус на НОВЈ по реорганизацијата. Дивизијата се борела на Сремскиот фронт и во завршните операции за ослободување на Југославија. Во април 1945 година, оваа дивизија броела околу 7000 борци и старешини.
***Волшебната флејта*** (германски: **Die Zauberflöte**), е опера во два чина од Волфганг Амадеус Моцарт, со германско либрето од Емануел Шиканедер. Делото е во форма на зингшпил - популарна форма (жанр) во тоа време кој содржи пеење и говорен дијалог. Делото е премиерно прикажано на 30 септември 1791 г. во Фрајхаус Театарот на Виден во Виена, само два месеци пред прераната смрт на композиторот. Сè уште е често поставувана на оперскиот репертоар. Поради нејзината популарност направени се две продолженија, *Лавиринт (или Борбата со Елементите) од* Петер Винтер и фрагментарното либрето од Јохан Волфганг фон Гете насловено како *Волшебната флејта втор дел* .

Алегориското сиже е под влијание интересот на Моцарт за масонството и се однесува на примањето на принцот Тамино во ова друштво. Ноќната Кралица го повикува на помош да ја спаси нејзината ќерка Памина од првосвештеникот Сарастро, Тамино почнува да се восхитува на високите идеали на свештеникот, па тој заедно со Памина се придружуваат на заедницата, а кралицата и нејзините сојузници се поразени.

Компонирање
-----------

 Емануел Шиканедер, либретистот на Волшебната флејта, прикажан како ја толкува улогата на Папагено. На грбот носи кафез за птици.
Либретото за *Волшебната флејта*, напишано од Шиканедер, се заснова на повеќе извори. Некои книжевни дела за кои се смета дека служеле како извори се средновековната романса *Иваин* од Кретиен де Троа, романот *Животот на Сетос* од Жан Терасон и есејот „За мистериите на Египќаните" од Игназ фон Борн. Либретото, исто така е продолжение на серијата опери засновани на бајки компонирани во тоа време од тајфата на Шиканедер, вклучувајќи ја и адаптација на зингшпил операта *Оберон од* Софи Сејлер, како и *Каменот на мудроста*. За улогата на Папагено, либретото се потпира на Хансвурстската традиција на виенскиот народен театар. Исто така, влијаело и масонството.

Премиера
--------

 Дизајнот на корицата на либрето од Петер Хофер, 1959 г.
Операта е премиерно изведена во Виена на 30 септември 1791 г. во Фрајхаус Театарот на Виден. Моцарт диригирал со оркестарот, а Шиканедер го играл Папагено, додека улогата на ноќната кралица е отпеана од балдазата на Моцарт Џозефа Хофер.

Операта ја имала својата 100-та изведба во ноември 1792 година, но Моцарт непосведочил на овој голем успех, затоа што почина на 5 декември 1791 година.

Наводи
------

1. ↑  Foil, David; Berger, William (2007). *The Magic Flute – Wolfgang Amadeus Mozart, Emanuel Schikaneder, Carl Ludwig Giesecke* (англиски). Black Dog & Leventhal Pub. : Distributed by Workman Pub. Co. ISBN 9781579127596. OCLC 145431789.
2. ↑  „Top 50 Operas". *The Guardian*. 19 August 2011.
3. ↑  Branscombe 1991. sfn error: no target: CITEREFBranscombe1991 (help)
**Френсис** „**Фани** "**Блад** (1758 – 29 ноември 1785) била англиска илустраторка и едукаторка и долгогодишна пријателка на Мери Волстонкрафт.

Ран живот
---------

Блад е родена во 1758 година, ќерка на Метју Блад Помладиот (1730–1794) и Керолин Ро (околу 1730–1805).

Кариера
-------

На Фани Блад и платил ботаничарот Вилијам Кертис да сликала диви цвеќиња за неговата книга *Флора Лондиненсис*. Ова создало приход за нејзиното семејство. Фани била свршена со Хју Скис, но нејзиниот вереник отишол на море за да воспоставел пари кои ќе го финансирале нивниот брак.

Фани Блад и нејзиниот брат, поручникот Џорџ Блад (1762–1844), биле добри пријатели со Мери Волстонкрафт. Тие се запознале во 1774 година по воведувањето на заедничките пријатели, Клерс. Како што напишал Вилијам Годвин, Мери „склучила толку жестоко пријателство што со години ја сочинувале владејачката страст на нејзиниот ум".

Блад, заедно со Мери Волстонкрафт и сестрите на Волстонкрафт, Елиза и Еверина, отвориле училиште прво во Ислингтон, кое набрзо пропаднало, а потоа и во Њуингтон Грин. Училиштето било комбинирано со пансион за жени и нивните деца. На 24 февруари 1785 година, Фани Блад се омажила за Хју Скис (роден околу 1758 година), трговец со вино од Даблин. Кога Блад се омажила и го напуштила училиштето, Волстонкрафт заминала и за да се грижи за својата пријателка, исто така, второто училиште пропаднало.

Блад умрела при породувањето во Лисабон, Португалија, на 29 ноември 1785 година. Волстонкрафт била длабоко погодена од смртта на Блад и делумно го инспирирала нејзиниот прв роман, *Марија: Фикција* (1788). Волстонкрафт и го дала името на својата ќерка Фани Илеј (1794–1816) по нејзината пријателка.

Наводи
------

1. 1 2  „Fanny Blood". Посетено на 24 September 2017. (бара претплата)
2. 1 2  Charlotte Gordon (25 February 2016). *Romantic Outlaws: The Extraordinary Lives of Mary Wollstonecraft & Mary Shelley*. Random House. стр. 39–41. ISBN 978-0-09-959239-6.
3. ↑  Godwin, 50.
4. ↑  Kelly, Gary (2016). *Revolutionary Feminism: The Mind and Career of Mary Wollstonecraft*. Springer. стр. 27. ISBN 9781349243273. Посетено на 24 September 2017.
5. ↑  Janet, Todd (2002). *Mary Wollstonecraft: A Revolutionary Life*. Columbia University Press. стр. 62. ISBN 9780231121859. Посетено на 24 September 2017.
6. ↑  Wardle, Ralph Martin (1951). *Mary Wollstonecraft: a critical biography*. University of Kansas Press. стр. Chapter 2. ISBN 9780803252110. Посетено на 24 September 2017.

Библиографија
-------------

* Годвин, Вилијам. *Мемоари на авторот на Оправдување на правата на жената*. Eds. Памела Клемит и Џина Лурија Вокер. Питерборо: Broadview Press, 2001 година.ISBN 1-55111-259-0ISBN 1-55111-259-0 .
**Фолксваген ап!** (англиски: *Volkswagen up!*) – мал градски автомобил што го произведува германската фабрика за автомобили Фолксваген. Се произведува од 2011 до денес.

Историјат
---------

Фолксваген ап! е мал градски автомобил, дел од фолксвагеновата серија модели под назив New Small Family, кој бил претставен на саемот за автомобили во Франкфурт. Производството почнало во октомври 2011 година во Братислава, каде се произведуваат и Шкода ситиго и Сеат ми, верзии на истиот автомобил. Каросериски тој е мал автомобил со три или пет врати во хечбек варијанта.

Ап е практично идентичен со Шкода ситиго, освен што се разликува предната маска и некои детали. Од друга страна, сеат има нешто повеќе разлики. Иако е мал автомобил, нуди максимална искористеност на просторот и четири седишта за патници. Верзијата со пет врати на пазарот се појавила во 2012 година. На пасполагање се три верзии, take up! основна, move up! комфорна и high up! верзија со најбогата опрема. Дизајнот на овој градски автомобил е футурустички и не потсетува на останатите фолксвагенови модели. Шкода ситиго со должина од 3,56 метри е еден од најмалите возила во својот сегмент. Зафатнината на багажникот е 251 литар, а да се прошири на 951 литар со спуштање на задните седишта.

На креш тестовите Euro NCAP во 2011 година, ситиго ги добил максималните пет ѕвездички.

Мотори
------

Во понудата се два бензински и еден мотор на плин.

| Модел | Зафатнина | Цилиндри/вентили | kW/КС | Менувачи |
| --- | --- | --- | --- | --- |
| 1,0 MPI | 999 cm³ | 3/12 | 44 kW / 60 КС | 5-степен мануелен/автоматски |
| 1,0 MPI | 999 cm³ | 3/12 | 55 kW / 75 КС | 5-степен мануелен/автоматски |
| 1,0 CNG | 999 cm³ | 3/12 | 50 kW / 68 КС | 5-степен мануелен |

Галерија
--------

* Фолксваген ап!Фолксваген ап!
* Фолксваген ап!Фолксваген ап!
* Шкода ситигоШкода ситиго
* Сеат миСеат ми

Наводи
------

1. ↑  „Intel Report: MQB Architecture at Audi and the Volkswagen Group". *Fourtitude.com*. Fourtitude.com. 17 February 2012. Архивирано од изворникот на 2019-10-09. Посетено на 2019-10-19.
2. ↑  „Шкода ситиго" (српски). b92.net/automobili.
3. ↑  „Euro NCAP креш тест" (англиски). euroncap.com. Посетено на 8 февруари 2014.

Надворешни врски
----------------

|  |  |  |  |  |
| --- | --- | --- | --- | --- |
| 

|  |  |  |  |
| --- | --- | --- | --- |
|   |  |   |  Ризницата има содржини поврзани со:***Volkswagen up!*** или ***Škoda Citigo*** или ***SEAT Mii***
 |

 |

* up! Матична страница
**Фокскечер** (англиски: *Foxcatcher*) е американски филм (спортска драма) од 2014 година, во режија на Бенет Милер, а главните улоги ги играат: Стив Карел, Чанинг Татум, Марк Рафало, Сиена Милер, Ванеса Редгрејв итн. Во 2015 година, филмот бил номиниран за наградата „Оскар" во пет категории, а ја добил наградата за најдобра режија на фестивалот во Кан.

Содржина
--------

Снимен според вистинска приказна, филмот ја раскажува приказната за необичниот однос меѓу ексцентричниот мултимилионер Џон Дипон (го игра Карел) и двајцата браќа, шампиони во борење, Марк и Дејв Шулц (ги играат Татум и Рафало). Дипон го кани Марк на својот имот за да се подготвува за Олимписките игри во Сеул. Марк ја прифаќа поканата, сакајќи да излезе од сенката на својот брат, а Дипон се надева дека преку овој благороден гест ќе ја добие поддршката во својата околина. Но, нивната соработка постепено предизвикува трагични последици.

Наводи
------

1. ↑  Наташа Спирова, „Спортската драма прераснува во мрачна трагедија", *Антена*, број 867, 6.2.2015, стр. 10.
Роберт Деланеј, 1906, *L'homme à la tulipe* (*Portrait de Jean Metzinger*), масло на платно, 72.4 x 48.5 cm. Изложено во 1906 во Салон Аутом (Париз) заедно со портретот на Деланеј од Џин Матзингер.
**Фовизмот** е уметничка група основана во 1905 година во Париз. Фовизмот е првата уметничка револуција во XX век. Фовистите се мала група на истомисленици сликари како Анри Матис, Морис де Вламенк и Андре Дерен кои во 1905 година изложувале свои слики во Парискиот есенски салон. Еден новинарски критичар го искористил изразот "*-{Les Fauves}-*" (во превод „диви ѕверови") за овие уметници (како иронично подбивање). Оттогаш тоа е име на целата сликарска група.

Главното обележје на фовистичката уметност е жестокост на бојата и деформација на ликовите. На сликите на уметниците од оваа група очигледна е и намерната отсутност на законот на перспектива. Тоа предизвикало голем скандал поради што и го добиле името „диви ѕверови". Фовизмот не била поврзана уметничка група. Тие уметници само еднаш имале заедничка изложба. Нивната уметност подоцна ќе има влијание врз германскиот експресионизам.

|  |  |
| --- | --- |
| Stub icon | *Оваа статија поврзана со уметноста е никулец. Можете да помогнете со тоа што ќе ја проширите.** п
* р
* у
 |
**Грбот на Општина Радовиш** е официјалниот грб на оваа македонска општина. Грбот е усвоен во 2013 и го знаменил стариот општински грб. Главен елемент на грбот е Радовишкиот крст.

Стар грб на Радовиш
-------------------

Грбот е составен од три дела: круна, штит и повез, во кои доминираат темнозелената, златно-жолтата, црната и сината боја. Оваа комбинација на бои го симболизира поднебјето со богатството на природните ресурси и плодноста на земјата, воедно природно богатство со присуството на бакарот и златото.

Во дијагонала од горниот десен агол кон долниот лев дел се протега светлосина лента, а во средината на штитот доминираат два тутунови листа во жолто-златна боја порабени со црна линија. Во горниот лев агол во жолто-златна боја е сместен симболот на рударството: вкрстени чекан и длето.

Круната ја изразува историската традиција на Радовиш, односно, легендата за кралицата (кнегињата Рада), која живеела во стариот средновековен град чии рушевини сè уште се наоѓаат во горниот тек на Стара Река, а којшто името го добил по името на оваа кнегиња.

На долниот дел од грбот, под штитот се наоѓа повез, во темнозелена боја со жолто-златни рабови на која, со стилизирани букви, е испишано името „Радовиш", а е одвоено со точка и продолжува со годината 1019, односно годината од кога датира првиот историски запис за постоењето на Радовиш.

Наводи
------

1. ↑  Општина Радовиш: Статут

Поврзано
--------

* Знаме на Општина Радовиш
* Грбови на општините во Македонија
* Општина Радовиш

Надворешни врски
----------------

* Статут на Општина Радовиш

  


|  |  |  |  |  |  |
| --- | --- | --- | --- | --- | --- |
| 

| * п
* р
* у
**Грбови на** **македонските општини** |
| --- |
|  |
| Грб на МакедонијаГрб на МакедонијаГрб на МакедонијаГрб на Македонија
*Аеродром* •  Арачиново •  Берово •  Битола •  Богданци • Боговиње • Босилово • Брвеница • *Бутел* • Валандово • Василево • Вевчани • Велес • Виница • Вранештица • Врапчиште • *Гази Баба* • Гевгелија • Гостивар • Градско • Дебар • Дебрца • Делчево • Демир Капија • Демир Хисар • Дојран • Долнени • Другово • *Ѓорче Петров* • Желино • Зајас • Зелениково • Зрновци • Илинден • Јегуновце • Кавадарци • Карбинци • *Карпош* • *Кисела Вода* • Кичево • Кратово • Крива Паланка • Конче • Кочани • Кривогаштани • Крушево • Куманово • Липково • Лозово • Маврово и Ростуше • Македонска Каменица • Македонски Брод • Могила • Неготино • Новаци • Ново Село • Осломеј • Охрид • Петровец • Пехчево • Пласница • Прилеп • Пробиштип • Радовиш • Ранковце • Ресен • Росоман • *Сарај* • Свети Николе • Сопиште • Старо Нагоричане • Струга • Струмица • Студеничани • Теарце • Тетово • *Центар* • Центар Жупа • *Чаир* • Чашка • Чешиново-Облешево • Чучер-Сандево • Штип • *Шуто Оризари* |
|  |
| Општините со закосени букви се дел од град Скопје. Погледнете го и **Грбот на град Скопје** |

 |
Карл Марковиќ, Андреас Шмит, Адолф Бургер и Аугуст Дил на премиерата на филмот на Берлинале 2007 година
**Фалсификатори** (германски: *Die Fälscher*) - германски филм од 2007 година, во режија на Штефан Руцовицки. Главните улоги ги играат: Карл Маркович, Аугуст Дил, Девид Штризоф, итн. Во 2008 година, филмот ја добил наградата „Оскар" за најдобар странски филм, а вкупно имал 10 номинации и освоил седум награди.

Содржина
--------

Во 1930-тите, во Берлин, Евреинот Саломон Сорович, познат како Сали (го игра Маркович) фалсификува пари и документи. Тој добива информација дека полицијата му влегла во трагата, но ноќта ја поминува со убава жена, така што е уапсен од инспекторот Херцог (го игра Штризоф) и однесен во логорот Матхаузен. Таму, снаодливиот Сорович ја придобива милоста на нацистите така што им слика портрети. Набргу, тој е пренесен во логорот Зашенхаузен. Таму, Сали дознава дека бил префрлен по наредба на Херцог, кој формира тим од графичари, сликари, банкари и други стручни лица кои ги ангажира на таен проект за фалсификување британски фунти и американски долари. Под водствот на Сали, затворениците успеваат да направат совршени фалсификати. При крајот на војната, кога сојузниците се приближуваат до логорот, Херцог се обидува да земе дел од парите, но во тоа го спречува Сали. По војната, со фалсификуваните пари, Сали оди во Монте Карло, каде намерно ги губи сите пари на комар.

Наводи
------

1. ↑  IMBd, The Counterfeiters (2007) Awards (пристапено на 11.2.2018)
2. ↑  IMBd, The Counterfeiters (2007) (пристапено на 11.2.2018)
**Горан Атанасов - Зеко** (29 септември 1961, Скопје - 17 мај 2018, Скопје) — познат скопски шоумен, пејач и угостител, и еден од главните создавачи на ноќниот и забавен живот во Скопје од крајот на 1980-тите.

Заедно со Сашо Пижевски - Пиже и Игор Џамбазов бил основач и член на култната група Хавана Бенд, која била своевидна атракција на македонската естрада во раните 1990-ти, позната по хитовите „Шток ми бејби", „Нема спас", „Дај ми, жити сè" и др. По нејзиното распаѓање, се посветува на својот бизнис - угостителството и само повремено, како гостин, учествува во неколку музички проекти.

Зеко бил исто така менаџер, соопственик и сопственик на повеќе кафулиња, ресторани, ноќни клубови и дискотеки. Меѓу позначајните биле кафулето Баскет, забавниот комплекс Хавана клуб во Градскиот парк, дискотеката Парк во Градскиот стадион и таверната Хавана.

Во подоцнежните години правел обиди за повторното обединување на Хавана Бенд и нивниот хит Балада за мајка ти и татко ти, што било плод на соработката со Александар Митевски.

Надворешни врски
----------------

* Мрежно местото на групата Хавана клуб Архивирано на 1 април 2011 г.
* Хавана Бенд во Македонска Музичка Мрежа
Druk logo.
**„Уште една тура"** (дански: *Druk*) — данско-шведски филм од 2020 година, во режија на Томас Винтерберг. Главните улоги ги играат: Мадс Микелсен, Томас Бо Ларсен и Магнус Миланг. Филмот е добитник на наградата на БАФТА, како и на „Оскар" за најдобар странски филм (покрај тоа, бил номиниран и во категоријата „најдобра режија"). Микелсен, пак, ја освоил Европската филмска награда за најдобар глумец.

Синопсис
--------

Филмот е необична приказна за група професори зафатени од кризата на средните години, кои ја испитуваат теоријата дека животот може да се унапреди со постојано одржување на нивото на алкохол во крвта. Нивното постојнао опивање ги доведува во различни ситуации, од забавни и смешни, до опасни. Притоа, секој од нив на свој начин се носи со годините, проблемите на работното место и во семејството, но најпосле, секој од нив мора да сфати дали алкохолот е помош или само уште еден од проблемите.

Наводи
------

1. ↑  РТС, Још једна тура (пристапено на 15.6.2021)
2. ↑  РТС, Још једна тура (пристапено на 15.6.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Горан Трајковски** (р. 20 јули 1971

 во Делчево) — македонски политичар од редовите на СДСМ, кој е тековен градоначалник на Општина Делчево.

Личен живот
-----------

Горан Трајковски е роден во градот Делчево на 20 јули 1971 година. Основното образование го завршил во градот, додека средно образование во гимназијата „Раде Јовчевски Корчагин" во Скопје.

Завршил математика на Природно-математичкиот факултет на Скопскиот универзитет.

Во 2003 година се вработил во ОУ „Св. Климент Охридски" како наставник по математика, а во периодот 2007-2009 бил заменик-директор на училиштето. Исто така, бил и член во управниот одбор на НУЦК „Никола Јонков Вапцаров".

Горан е оженет и е татко на две девојчиња. Активно се служи со англискиот јазик, а хоби му е велосипедизмот и риболовот.

Политичка кариера
-----------------

Пред да стане градоначалник на Општина Делчево, Трајковски бил член на Советот на општината во периодот 2013-2017. На функцијата градоналчалник стапил по локалните избори во 2017 година, кога победил во првиот круг со освоени 5.100 гласа. На Локалните избори кои се одржале на 17 октомври 2021 година, Трајковски како кандидат за градоначалник на Општина Делчево од редовите на СДСМ победил во првиот круг на гласање со освоени 51,14% од гласовите

Наводи
------

1. 1 2  „Биографија". *Општина Делчево*. Архивирано од изворникот на 2017-11-25. Посетено на 2 декември 2017.
2. ↑  „Мандати за градоначалници и совет во РМ – Локални избори 2017". *Државна изборна комисија на Македонија*. Посетено на 2 декември 2017.
3. ↑  „ДИК: Целосно преброени гласовите во 67 општини, 29 општини добија градоначалници во прв круг". *Точка*. 17 октомври 2021. Посетено на 19 октомври 2021.
**Горан Влаовиќ** (Нова Градишка, 7 август 1972

), e поранешен хрватски фудбалер.

Клупска кариера
---------------

Поранешниот хрватски национален фудбалски напаѓач играл за НК Осиек и Динамо Загреб во Хрватска, италијанска Падова, шпанска Валенсија и грчкиот Панатинаикос. За Динамо Загреб, во 81 натпревар, постигнал 61 гол. Со Динамо бил најдобар стрелец на хрватската фудбалска лига двапати во 1993 година и 1994 година, а постигнал 61 гол во генералниот пласман во ХНЛ. Во Шпанија ги освоил Копа дел Реј (1998/99) и Суперкуп де Еспања (1999) со Валенсија.

Репрезентативна кариера
-----------------------

Првиот натпревар за хрватскиот фудбалски тим го одиграл против Австралија во 1992 година, на турнеја низ Австралија. За хрватската репрезентација, настапил на 52 натпревари и постигнал 15 гола. Тој настапил на Европското првенство во 1996 година во Англија и на Светското првенство во 1998 година во Франција и во 2002 година во Јапонија и во Јужна Кореја.

Во 2002 тој повторно бил на Светското првенство, но ги поминал сите 3 натпревари на клупата.

Признанија
----------

### Поединечни

* Најдобар стрелец 1. ХНЛ во сезони 1992/93 (23 гола) и 1993/94 (29 гола).
* Играч на годината во 1. ХНЛ во сезона 1992/93.

### Клупски

#### Динамо Загреб

* Првак на Хрватска 1992/93.
* Хрватски фудбалски куп 1994 година.

#### Валенсија

* Куп на Интертото на УЕФА 1998 година.
* Копа дел Реј 1998/99 година.
* Шпански Супер куп 1999 година.

#### Панатинаикос

* Првак во Грција 2003/04.
* Грчки куп 2004 година.

### Репрезентативна

* Франција 1998 - Бронза
* Како член на репрезентацијата, во 1998 година му била доделена државна награда за спорт „Фрањо Бучар".
**Федералистичка партија** — првата американска политичка партија. Постоела од почетокот на 1790-те до 1816, но последните активности на партијата завршиле во 1820-те. Федералистите повикувале на моќна национална влада која би работела на економски развој и создавање на пријателски односи со Велика Британија како и спротивставување на револуционерните движења во Франција. Партијата била на власт до 1801, кога била сменета од страна на Демократско-републиканската опозиција предводена од Томас Џеферсон.

Федералистичката партија почнала со дејствување помеѓу 1792 и 1794 како национална коалиција од банкари и стопанственици со поддршка кон фискалните политики на Александар Хамилтон. Овие поддржувачи го започнале дејствувањето на организираната Федералистичката партија која се залагала за економски стабилна и националистичка влада. Единствениот претседател од редовите на Федералистичката партија бил Џон Адамс, иако според некои историчари Џорџ Вашингтон имал симпатии кон програмата на Федералистичката партија, тој сепак официјално останал партиски независен за време на неговиот мандат.

Федералистичките политики се стремеле кон создавање на национална банка, тарифи и добри односи со Велика Британија како што е напоменато во договорот на Џеј. Хамилтон го развил концептот на ненаведени овластувања и успешно го спровел усвојувањето на овој концепт во уставот на САД. Нивните политички противници, демократските републиканци предводени од Томас Џеферсон ги осудувале федералистичките политики, особено националната банка и ненаведените овластувања. Демократско-републиканската партија исто така остро се противела на договорот на Џеј обвинувајќи го како продажба на републикнските вредности на британската монархија. Договорот на Џеј се склучил и федералистите издвојувале успех на законодавен план во 1790-те. Тие имале силни упоришта во поголемите градови како и во Нова Англија. По победата на Демократско-републиканската партија чии упоришта биле руралниот југ на изборите во 1800, федералистите никогаш повеќе не се вратиле на власт. Тие накратко добиле на значење со спротивставувањето на Англо-американската војна во 1812, но партијата практично исчезнала за време на таканаречената *Ера на доброто расположение* кратко по која завршила војната во 1815.

Федералистите оставиле трајно наследство во форма на силна федерална влада со стабилен економски раст, а по губењето на извршната власт тие решително раководеле со политиките на Врховниот суд следните три децении преку претседателот на Врховниот суд Џон Маршал.

Наводи
------

1. 1 2  Viereck, Peter (1956, 2006)  *Conservative Thinkers: From John Adams to Winston Churchill*. New Brunswick, NJ: Transaction Publishers, pp. 87-95.
2. ↑  Федералистите биле поддржувачи на идејата за федерална влада односно моќна централизирана влада.
3. ↑  John P. Diggins (1994). *Up from Communism*. Columbia UP. стр. 390. ISBN 9780231084895.
4. ↑  „Anti-Federalist vs. Federalist". Diffen.
5. ↑  Chambers, *Political Parties in a New Nation* (1963)
6. ↑  Formisano (2001)
**Федерико Андахази** (шпански: *Federico Andahazi*), (1963, Буенос Аирес, Аргентина) е современ аргентински писател.

Ф. Андахази

Живот и творештво
-----------------

федерико Андахази е роден во 1963 година во Буенос Аирес. На книжевната сцена се појавил во 1995 година, кога неговите раскази „*Побожните*" и „*По нарачка*" добиле високо признание на Националниот натпревар за кратки раскази. Најпознато неговот дело е романот „*Анатом* (*El Anatomista*)" со кој во 1996 година ја освоил првата награда на Фондацијата „Лакроз". Потоа, романот доживеал огромен успех и станал една од најчитаните и најпродаваните книги во историјата на латино-американската литература. Исто така, романот „Анатом" е преведен на повеќе јазици. Македонското издание на овој роман е објавено во 2004 година, во превод на Ташко Ширилов, а во издание на издавачката куќа ТРИ.

Наводи
------

1. ↑  Федерико Андахази, *Анатом*. Скопје: ТРИ, 2004, стр. 217.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 117615290
* LCCN: nr97020668
* ISNI: 0000 0001 1033 3114
* GND: 120842106
* SUDOC: 035576049
* BNF: cb133222894 (податоци)
* BIBSYS: 98052346
* NDL: 00912020
* NKC: jn20000600195
* RLS: 000005592
* BNE: XX868389

 |

 |
**Трајче Софрониев Дојчиноски** (1920 во Белчишта, охридско — јуни 1943 во Карбуница, кичевско) македонски партизан, учесник во НОБ.

Животопис
---------

Трајче Софрониев Дојчиноски е роден во селото Белчишта. Се занимавал со земјоделие. Опфатен од движењето на отпорот активно работи во НОБ од 1941 година. Со формирањето на партизанската ќелија во Белчишта во Февруари 1942 година, станува член на КПЈ и одговорен за работата со младината. Потоа доброволно стапил во кичевско-мавровскиот партизански одред на 1 мај 1943 година. Загинува во борбата што ја води одредот против зголемените италијански сили кај селото Карбуница, во јуни 1943 година.

Наводи
------

1. ↑ . Охрид и охридско во борбата против фашизмот, ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945 година. Охрид. 1976. Отсутно или празно `|title=` (help)CS1-одржување: друго (link)
Делта на реката Ганг
**Речно устие** е делот од една река или поток кајшто се влева во друга река, езеро или море. Кога се влева друга поголема река, местото се нарекува утока. Устието на речната делта е брегасто и песокливо поради наносите што ги носи реката.

Постојат неколку вида на устија:

* Утока (влив)
* Речна делта
* Естуар

Поврзано
--------

* Растока
* Притока
* Утока
* Водотек
* Истек
* Извор
* Водостој

  


|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00564731

 |

 |
**Свети Бессребреници Кузман, Пантелејмон и Дамјан** (грчки: *Αγίων Αναργύρων*) — црква во селото Богатско, Костурско, Егејска Македонија. Влегува во состав на Шишанско-сачишката епархија на Цариградската патријаршија.

Црквата се наоѓа на јужниот крај на селото и претставува гробишен храм. Сместена е до храмот „Св. Апостоли", една од двете парохиски цркви на Богатско. Изградена е во XVIII век. Градбата е мала камена базилика. Иконостасот е прост, со три големи престолни икони, царски двери и неколку апостолски икони. На царските двери е претставено Благовештението и пророците Давид и Соломон. Десно од дверите е иконата на Исус Христос Голем Архијереј седнат на владички престол и благословува со десната рака, а во левата држи отворено евангелие. Во долниот дел иконата е потпишана „δια χειρός Αναγνώστου Ανασιλτσιώτου". Од другата страна на дверите е иконата на Богородица Неовенлив цвет, седната на престол и облечена во сина камизола и жолт мафорион со жезол и две отворени книги. Лево го држи Исус кој благословува со десната рака, а од обете страни има ангели со свитоци со химни. Во долниот десен агол иконата има натпис „δέησις τοις δούλοις του Θεού /....νας και των τέκνων / αυτής εις Μνημόσυνον αυτών / έτει χιλιοστώ οκτακοσιοστώ τεσαρακοστώ πέμπτου / χειρ Αδάμ Αναγνώστου..." До иконата на Христос е иконата на Светите Бессребреници Кузман, Пантелејмон и Дамјан. Тројцата светци-лекари се раскошно облечени, и секој од нив држи медицинска кутија и пинцета. Во долниот дел на претставата има нечитлив дарителски натпис. Апостолските икони се 13 од различни времиња. Десниот проскинитар е посветен на Свети Никола и има впечатлива стара икона, а другият е посветен на Свети Пантелејмон, чија икона е понова.

Икони
-----

* Царската икона „Богородица Неовенлив цвет", Адам Анагност, 1845 г.Царската икона „Богородица Неовенлив цвет", Адам Анагност, 1845 г.
* Царските двери со БлаговештениетоЦарските двери со Благовештението
* Царската икона „Исус Христос Голем Архијереј", Анагност АнасилиотЦарската икона „Исус Христос Голем Архијереј", Анагност Анасилиот
* Царската икона „Свети Кузман, Пантелејмон и Дамјан"Царската икона „Свети Кузман, Пантелејмон и Дамјан"
* Мала икона „Свети Пантелејмон"Мала икона „Свети Пантелејмон"
* Апостолска икона „Свети Тома"Апостолска икона „Свети Тома"

Поврзано
--------

* Шишанско-сачишка епархија

Наводи
------

1. 1 2  „Ο ναός των Αγίων Αναργύρων στο Βογατσικό". Φως της Καστοριάς. 24 август 2018. Посетено на 10 септември 2018.

Надворешни врски
----------------

* Црква „Св. Бессребреници" - Богатско на Ризницата ?
**Свети Бессребреници** (грчки: *Ιερός Ναός Αγίων Αναργύρων Ακροπόλεως Θεσσαλονίκης*) — црква во градот Солун, Егејска Македонија. Влегува во состав на Солунската епархија на Цариградската патријаршија.

Храмот е сместен во североисточниот акропол на Солун, вон градските ѕидини и под Еди-куле. Во византиско време на ова подрачје имало манастир посветен на Светите Бессребреници Кузман и Дамјан. Во османлиско време овде било муслиманско маало и во дотогашниот манастир имало мала џамија наречена Попара Бара. Воо 1920-тите муслиманите се иселени во Турција и на нивно место се доведени турски Грци; џамијата е претворена во црква наречена „Св. Бессребреници". По Втората светскка војна црквата станала премала за потребите и изградена е нова, отворена 6 септември 1959 г. од епископот Стефан Талантски по наредба на митрополитот Пантелејмон Солунски.

Сегашната градба е трикорабна засводена базилика со женска црква. Има и два параклиса — „Св. Бессребреници Кир, Јован и Пантелејмон" и „Свети Никола, Св. Григориј Богослов и Св. Лука Симферополски". Бил дел од парохијата на црквата „Свети Василиј" во парк со кедрови дрва, како и „Св. Елевтериј" во Еди-куле. Во храмот се чуваат чудотворни икони на Богородица Домостроителка и Богородица Скоропослушница.

Поврзано
--------

* Солунска епархија

Наводи
------

1. ↑  „Άγιοι Ανάργυροι". Ιερά Μητρόπολη Θεσσαλονίκης. Посетено на 10 октомври 2016.
2. 1 2  „Άγιοι Ανάργυροι Ακροπόλεως Θεσσαλονίκης". Ιερός Ναός Αγίων Αναργύρων Ακροπόλεως Θεσσαλονίκης. Архивирано од изворникот на 2016-10-11. Посетено на 10 октомври 2016.
3. ↑  Τερμεντζόγλου, Γεώργιος Κ (2013). *Εγκαίνια νεότερων ναών της Θεσσαλονίκης (1912-2011)* (PDF). Θεσσαλονίκη: Αριστοτέλειο Πανεπιστήμιο Θεσσαλονίκης, Θεολογική Σχολή, Τμήμα Ποιμαντικής και Κοινωνικής Θεολογίας. стр. 41–42.

Надворешни врски
----------------

* Црква „Св. Бессребреници" - Солун на Ризницата ?
**Цетинградската тврдина**  се наоѓа во близина на градот Цетинград, во Хрватска. За изградбата на тврдината, за нејзиното стратегиско место при одбирањеето на локацијата сè уште денеска не е познато. Римските натписи на камените плочи, кои најверојатно се наоѓаат во Виена, се доказ дека со овие простори некогаш владееле римјаните, односно дека градот во тоа време постоел. Освен тврдината, во нејзина непосредна близина се наоѓа пат, кој ги поврзувал северните делови на Хрватска со Јадранот.

Во текот на средновековието, градот бил еден од најразвиените на овие простори. Градот бил под владеење на Франкопаните, а по смртта на Иван Франкопан Цетински, градот паднал под владеење на Франкопан Слунџски. По Мохачкаа битка, дошло до ладење на односите помеѓу тогашната унија со Унгарија. Подоцна, тврдината паднала во рацете на Османлиите, и таа била разрушена при преземањето. Во XVIII век, тврдината била обновена. Во следните години, тврдината заедно со градот биле под управа на Австрија, па повторно под Османлиското Царство. Денеска, од тврдината има остатоци.

  


|  |  |  |  |
| --- | --- | --- | --- |
| 

| * п
* р
* у
Тврдини во Хрватска  |
| --- |
|  |
| Тврдина Брод • Чаковска тврдина • Тврдина Калифи • Цетинградска тврдина • Тврдина Дривеник • Тврдина Двиград • Тврдина Елтц • Тврдина Фештетиќ • Тврдина Франкопан • Тврдина Главаш • Хрелинска тврдина • Гвозданско • Тврдина Грижане • Илочка тврдина • Тврдина Ловриенац • Тврдина Камерленго • Тврдина Кастилац • Клиска тврдина • Тврдина Марушевац  • Медведград • Тврдина Мирабела • Тврдина Нехај • Нови Зрин • Тврдина Опека • Озал • Валповска тврдина • Тврдина Прозор  • Соколац  • Стари Град  • Тврдина Свети Никола   • Тракошчанска тврдина  • Трсатска тврдина  • Тврдина Петар Хекторовиќ  • Тврдина Велики Буковец  • Велики Табор  • Врана  • Зрин  • Тврдина Џурџевац  • Тврдина Свети Стефан |

 |


|  |  |  |  |
| --- | --- | --- | --- |
|  | *Оваа статија поврзана со градба во Хрватска е никулец. Можете да помогнете со тоа што ќе ја проширите*.

|  |  |
| --- | --- |
| Stub icon | *Оваа тврдина статија е никулец. Можете да помогнете со тоа што ќе ја проширите.** п
* р
* у
 |

 |
***Шестемина од Кале*** — едночинка од Џорџ Бернард Шо. Истата била вдахновена од Роденовата скулптура *Граѓаните од Кале*. Делото претставува историска комедија за судирот меѓу Едвард III и неговата жена Филипа од Ено за неговите планови да ги казни првенците на Кале за отпорот при опсадата на Кале во 1346 година.

Зачеток
-------

Шо бил долго време пријател со вајарот Огист Роден, кој направил биста на драматургот и долго време се воодушевувал на неговата скулптура „Граѓаните на Кале". Самиот Роден еднаш за Шо рекол дека неговата обземеност со „студениот" разум е „видоизменета во пареа од неговата темпераментна срамежливост и неговата ирска смисла за хумор". Борбата помеѓу гневот, разумот и хуморот е една од темите на драмата.

Заплет
------

Англискиот крал Едвард III има намера да обеси шест првенци на Кале затоа што се спротивставиле при неговата опсада на градот, но тој мора да ги скрие своите планови од неговата сопруга Филипа, чија природа на опростување е таква што таа ќе се залага за нивните животи. Питер Хардмаут, првиот од првенците не се кае, и му се спротивставува на Едвард за неговото водење војна. Филипа дознава за планот на Едвард и ги користи сите свои лукавства за да го убеди да се премисли, обосновајќи го својот став со тоа дека суровоста може негативно да влијае на нивното неродено дете. Тој на крајот попушта, но одлучува дека ќе го искористи Хардмаут за да ѝ возврати. Го доведува во Хардмаут, кој продолжува безмилосно да ја омаловажува кралицата. Бесна, таа настојува Хардмаут да биде казнет, но сега кралот вели дека таа мора да биде простува како него. Кралот се загрева за Хардмаут кога ќе дознае дека потекнува од Шампањ, како неговата баба. Двајцата се врзуваат и почнуваат да играат игра која вклучува преправање дека се кучиња. На кралицата не ѝ е забавно. Дополнително се нервира кога Едвард вели дека се надева дека дел од духот на Хардмаут ќе влезе во нивното неродено дете. Ја бакнува и сите се смеат.

Предговор
---------

Претставата била објавена заедно со *Простодушниот на неочекуваните острови* и  *Милионерката* во 1936 година. Во предговорот Шо го оправдал очигледно лесниот карактер на пиесата, со образложение дека целта на драмата е да создаде префинет поредок од хаотичното искуство.

Изведба и прием
---------------

Драмата била прикажана во театарот Опен Ер во 1934 година.

Џон Ентони Бертолини ја опишува драмата како самореферентно дело во кое ликовите ги играат сите улоги. Тој го смета за „најцелосно реализиран" пример за концепцијата на Шо за комична форма.

Наводи
------

1. ↑  Hare, Marion J. "Rodin, Shaw and the Six of Calais", Shaw Festival Programme, 1995.
2. ↑  Tehan, Arline Boucher, *The Gates of Hell*, 2010.
3. ↑  Elsie Bonita Adam, *Bernard Shaw and the Aesthetes*, Ohio State University Press, 1971, p155.
4. ↑  Bertolini, John A. *The Playwrighting Self of Bernard Shaw*, SIU Press, 1991, p.63-4.
**Хосе Мануел Калдерон** (шпански: *José Manuel Calderón*) е шпански кошаркар, кој настапува за тимот на Њуjорк Никс во американската НБА лига. Како член на младинската репрезентација на Шпанија, тој го освои златниот медал во 1998, а контибуираше кон сребрените медали на европските првенства во 2003 и 2007. Во 2006, на Светското првенство во кошарка во Јапонија, Хосе беше првиот бек на шпанската репрезентација, кои го освоија првото место на турнирот. Како член на Рапторсите, во 2007/2008 сезона, има неверојатен просек од 5,5 асистенции за секоја изгубена топка, и заедно со Крис Бош ги водат Рапторси кон уште една успешна сезона. Во 2010-2011 сезона Калдерон има просек од неверојатни 8,9 асистенции по натпревар. 2012-2013 ја започнува во Детроит Пистонс. Во 28 натпревари Хосе бележи по 11,3 бода по натпревар и 7,1 асистенција. На 11 јули 2013 година потпишува 4 годишен, 28 милионски договор со Далас Маверикс. Ја завршува сезоната со просеци од 11.4 бода по натпревар и 4.7 асистенции. На 25 јуни 2014 е испратен во Њујорк Никс. Надвор од теренот, тој е амбасадор за разни хуманитарни организации, како „Right to Play" (Право да се игра).

 *Оваа биографска статија за личност од шпанската кошарка е никулец. Можете да помогнете со тоа што ќе ја проширите*.
Првиот хостел во светот бил воспоставен во 1912 година во замокот Алтена во Германија
Хостел Челица, поранешен затвор адаптиран како хостел во Словенија
**Хостел** – вид на сместување каде гостите на располагање имаат помал комфор (поголем број кревети на кат во една спална соба, заеднички бањи и евентуално кујни), за пониски цени.

Честопати хостелите се поевтини и за изнајмувачот и за корисниците. Доста хостели имаат корисници кои престојуваат на подолг рок кои ги вработуваат како рецепционери или друг персонал во хостелот, а за возврат добиваат некои погодности како намалена цена за престојот.

Во неколку земји, како Обединетото Кралство, Ирска, Индија и Австралија, зборот хостел се однесува исто така на установи кои обезбедуваат подолг престој. Во Индија, Пакистан и Јужна Африка, „хостел" исто така се однесува на студентски домови на колеџи и универзитети кои нудат престој за студентите. Во други делови на светот, зборот хостел може да се однесува на сместувачки капацитети кои им се нудат на „туристите со ранци".

Историја
--------

Постер од 1915 година, го промовира фондот кој обезбедувал хостелско сместување за жените работнички во Првата светска војна
Во 1912 година во замокот Алтена во Германија, Рихард Ширман го формирал првиот постојан „југендхерберге" односно „младински хостел. Првите младински хостели биле израз на визијата на Германското младинско движење за да им се обезбеди на сиромашните градски младинци да дишат свеж воздух. Младите требало, колку што е можно, сами да го организираат и одржуваат хостелот за да ги држат трошоците ниски, да градат карактер и да бидат физички активни.

Потекло на поимот
-----------------

Зборовите „хотел" и „хостел" се етимолошки поврзани, во македонскиот јазик дошле преку англискиот, каде се влезени преку старофранцускиот збор „hostel", кој од своја страна доаѓа од доцнолатинскиот „hospitale" што означува место за одмор. Денес тие се однесуваат на различен вид на сместување.

Разлики од хотелите
-------------------

Младински хостел во Јапонија
Постојат повеќе разлики меѓу хостелите и хотелите:

* Хостелите се буџетски ориентирани, цените се значително пониски и многу хостели имаат програми за споделување книги, ДВД и други слични работи.
* За оние кои претпочитаат неформална околина, хостелите вообичаено го немаат истото ниво на формалност како хотелите.
* Социјализацијата во хостелите е поголема.
* Во хостелите услугите се поограничени и вообичаено е самопослужување.

Хостели во Македонија
---------------------

Според Златна книга во Македонија има 25 хостели од кои 21 се во Скопје и по 2 во Битола и Охрид.

Во Законот за угостителство не е наброен хостелот како вид на угостителски објект за сместување

Наводи
------

1. ↑  Златна книга – хостели
2. ↑  „Закон за угостителство" (PDF). Архивирано од изворникот (PDF) на 2016-11-12. Посетено на 2016-11-30.

Поврзано
--------

|  |  |
| --- | --- |
| Ризница | „Хостел" на Ризницата ? |

* Хотел
* Хотелски менаџмент
* Туризам
* Мотел

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4130904-2
* NKC: ph281894

 |

 |
**Додо** е изумрен вид птица што не лета, Рафус кукулатус (Raphus cucullatus) од Маврициус, првпат забележана од страна на португалски морнари околу 1507 година. Птицата додо била уништувана од страна на луѓето и животните што ги носеле со себе и наполно, исчезнала до 1681 г. Достигнувала тежина до 23 кг, располагала со пердуви во синосива боја, имала голема глава и црн клун со должина од 23 см (со црвен закривен врв), малечки бескорисни крилја, дебели жолти нозе и кичери кадрави перудви сместени во задниот дел. Птицата Реунион солитар (The Reunion solitaire), односно Р. солитариус (R. solitarius), која, исто така, припаѓа кон исчезнатите видови, се смета дека претставувала бела варијанта на додо. Делумни примероци од скелетот се единствените пронајдени остатоци од птицата додо.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85038757
* GND: 4150705-8

 |

 |
**Договорот на цртачот** (англиски: *The Draughtsman's Contract*) - британски филм од 1982 година, во режија на Питер Гринавеј, кој е автор и на сценариото. Главните улоги ги играат: Ентони Хигинс, Џенет Сузман, Ан-Луис Ламберт, Хју Фрејзер, Нил Канингам, Дејв Хил и Дејвид Гант. Филмот освоил една награда и имал уште три номинации, вклучувајќи ја и онаа за „Златен лав" на Венецијанскиот филмски фестивал.

Синопсис
--------

Дејствието на филмот се одвива во 17 век. На имотот на благородникот Херберт (го игра Хил) пристига сликарот Невил (го игра Хигинс). Тој склучува договор со госпоѓата Херберт (ја игра Сузман) со кој се обврзува да нацрта 12 скици на имотот, но договорот предвидува тој да има сексуални односи со госпоѓата. Подоцна, тој склучува ист таков договор и со ќерката на Херберт, госпоѓицата Талман (ја игра Ламберт). На сите цртежи на Невил се појавуваат одредени чудни детаљи чие значење доаѓа до израз дури подоцна. Имено, по завршувањето на последниот цртеж е пронајдено мртвото тело на господинот Херберт, но не се знае убиецот. Управникот на имотот Нојес (го игра Канингам) ја наговара вдовицата Херберт да ги откупи цртежите на Невил, а тоа го прави господинот Талман (го игра Фрејзер), кој пак ја обвинува својата сопруга за неверство со Невил. По завршената работа, Невил го напушта имотот, но по некое време се враќа назад и ја замолува вдовицата Херберт да нацрта уште еден цртеж. Тогаш, тој дознава дека бил искористен така морал да има сексуални односи со госпоѓата Талман со цел таа да забремени и така да обезбеди наследник на имотот. Додека Невил го црта цртежот, него го опколуваат господинот Талман, управникот Нојес, господинот Симур (го игра Гант) и уште неколку луѓе. Тие најпрвин го ослепуваат Невил, ги палат неговите цртежи, а потоа го убиваат.

Наводи
------

1. ↑  IMDb, The Draughtsman's Contract (1982)Award (пристапено на 18.6.2020)
2. ↑  IMDb, The Draughtsman's Contract (1982) (пристапено на 18.6.2020)